**Jo e te**  
  
​Ancje vuê 'o vin fat barufe  
jo e te, come ogni dì  
Ma pussibil che no sedi  
une scuse par finî.  
 Jo e te ce barzalete  
cori vie in biciclete  
cu lis gòmis cence flât.  
'Za savìnt che si ruvine  
che il budièl si sbuse prime  
cun tant pôc ch'al coste l'àjar di citât.  
Jo e te dut al contrari  
un pal dìspar e un pal pari  
ma cemût sino cjatâz.  
Rivâ adore a fâ dificil  
àncje se alc al pò sei facil  
baste sol che ùn dai doi nol sei plui brâf.  
Jo e te tal ài 'za dite  
no podìn vivi une vite  
a stâ a discuti neri o blanc.  
Se tu còris par scjaldâti  
al è normâl sintî chel atri  
che ti dîs ch'al sares miôr lâ vie benplanc.  
Jo e te ce dôs farfalis  
il cjâf pizzul e dome àlis  
no rivìn a fâ di miôr.  
Une scuse par rabiâti  
sol par fâ stâ mâl chel atri  
che si rint cence barufe a fâ l'amôr.  
Jo e te mi ven di ridi  
a pensâ se ti maridi  
nol è pussibil mo' Signôr.  
Fa di dut par maltratâsi  
e no rivâ ma a lassâsi  
jo e te, ma viôt ce grant ch'al è l'amôr.  
Jo e te une zornade  
mi sa tant che je destinade  
'o varìn di dî di sì.  
Jo e te, jo e te par simpri  
jo e te insieme o cuintri  
jo e te...jo e te.